**OBRAZLOŽENJE POSEBNOG DIJELA FINANCIJSKOG PLANA DJEČJEG VRTIĆA „KADUJICA“ ZA RAZDOBLJE 2024. – 2026.**

**DJELATNOST VRTIĆA**

Dječji vrtić „KADUJICA“ je javna ustanova za predškolski odgoj i naobrazbu te skrb o djeci predškolske dobi. U pedagoškoj godini 2023./2024. rad je organiziran u četiri odgojne skupine ( jaslička skupina, 8-satna vrtićka skupina, dvije 10-satne vrtićke skupine) s ukupno 83 djece, sukladno Planu i programu rada Vrtića za 2023./2024. godinu.

Program rada Dječjeg vrtića „KADUJICA“ se temelji na Zakonu o predškolskom odgoju i obrazovanju (NN br. 10/97, 107/07, 94/13, 98/19, 57/22, 101/23) i Državnom pedagoškom standardu predškolskog odgoja i obrazovanja (NN br. 63/8 i 90/10) te svim općim aktima Vrtića i Osnivača Općine Okrug.

**OBRAZLOŽENJE PROGRAMA I AKTIVNOSTI**

Financijska sredstva za 2024. godinu te njihova projekcija za 2025. i 2026. godinu su planirana u skladu s Godišnjim planom i programom Dječjeg vrtića „KADUJICA“ kako bi se osigurali optimalni materijalni uvjeti u Vrtiću te zadovoljili pedagoški standardi.

Osnovni i jedini program Dječjeg vrtića „KADUJICA“ je Redovan rad dječjeg vrtića čija je svrha obogaćivanje materijalnog okruženja kao trajnog procesa koji je vođen prvenstveno interesima djece. Osnovna funkcija vrtića je predškolsko obrazovanje.

Program redovnog rada se provodi kroz četiri aktivnosti i tri izvora financiranja:

|  |
| --- |
| **PROGRAM: Redovan rad dječjeg vrtića** |
| **Aktivnost** | **Izvor financiranja** |
| Aktivnost A210001Poslovi stručnih , administr.i izvrš. tijela | Opći prihodi i primici |
| Aktivnost A210002Nabava dugotrajne imovine za rad odjela  | Opći prihodi i primici |
| Aktivnost A210003Realizacija pruženih usluga u vrtiću  | Vlastiti prihodi |
| Aktivnost A210004Pomoći nadležnih ministarstava  | Pomoći |

Cilj svih aktivnosti je stvaranje poticajnog okruženja za djecu svih vrtićkih skupina i unapređivanje odgojno-obrazovnog rada na svim razinama te osiguravanje optimalnih materijalnih uvjeta ( hrana, standardi higijene, kvalitetan potrošni i didaktički materijal za rad s djecom , opskrba energijom..).

Aktivnost A210001- Poslovi stručnih, administrativnih i izvršnih tijela - osigurava plaće zaposlenima, materijal, energiju i izvršavanje usluga potrebnih za neometani rad ustanove.

Izvor financiranja su Opći prihodi i primici ( Osnivač – Općina Okrug ).

Kroz aktivnost A21002- Nabava dugotrajne imovine za rad odjela, osigurava se nabava opreme u kuhinji, nadopuna namještaja prema potrebi pojedine vrtićke skupine te uredskog namještaja kako bi se zadovoljili zakonski okviri i poslovni standardi.

Izvor financiranja su Opći prihodi i primici ( Osnivač – Općina Okrug).

Aktivnost A210003 – Realizacija pruženih usluga u vrtiću , pomaže u osiguravanju kvalitetnijeg potrošnog i didaktičkog materijala za rad s djecom .

Izvor financiranja su vlastiti prihodi odnosno uplate roditelja koji ne ostvaruju pravo besplatnog upisa djeteta prema Pravilniku o upisima Dječjeg vrtića „KADUJICA“.

Aktivnost A210004 se isključivo odnosi za nabavu didaktike i potrošnog materijala za djecu s poteškoćama i djecu predškolske dobi. čiji izvor financiranja su pomoći Ministarstva znanosti i obrazovanja.

**MISIJA RADA USTANOVE**

Dječji vrtić „KADUJICA“ svoj rad temelji na Zakonu o predškolskom odgoju i obrazovanju, Državnom pedagoškom standardu predškolskog odgoja i naobrazbe i Nacionalnim kurikulumom za rani i predškolski odgoj i obrazovanje, a cjelokupan rad Vrtića je usmjeren cjelovitom razvoju djeteta u skladu s Godišnjim planom i programom Dječjeg vrtića „KADUJICA“.

U pedagoškoj godini 2023/2024.projekti rada Vrtića obuhvaćaju intenzivnije integriranje sadržaja i aktivnosti iz područja njegovanja ljubavi prema kulturnoj baštini našeg kraja i domovine Hrvatske. Živeći vrijednosti kulturne baštine kroz svakodnevni odgojno-obrazovni rad, Vrtić ostvaruje svoju socijalizacijsku ulogu te djeluje na razvoj djetetove osobnosti i kulturnog identiteta.

Planirana financijska sredstva za 2024. godinu te projekcije sredstava za 2025. i 2026. godinu su u cilju ostvarenja planiranih projekata u odgojno obrazovnom radu, poštivanja gore navedenih Zakona i standarda te kako bi se ostvarili osnovni ciljevi ustanove:

1. Unapređenje odgojno obrazovnog rada na svim razinama
2. Poticanje metalnih i kognitivnih sposobnosti djece
3. Aktivno uključivanje djece u sve segmente redovitog odgojno-obrazovnog procesa
4. Poticati kreativnost djece vodeći se njihovim interesima
5. Demokratizacija cjelokupnog ustroja vrtića

Cilj je osigurati optimalne materijalne uvjete kako bi Dječji vrtić „KADUJICA“ bio mjesto sretnog djeteta i zadovoljnog roditelja.